

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**36.**

**Par daudzdzīvokļu dzīvojamai mājai Grīvas prospektā 9, Ogrē, Ogres novadā un daudzdzīvokļu dzīvojamai mājai Grīvas prospektā 1, Ogrē, Ogres novadā funkcionāli nepieciešamo zemesgabalu apstiprināšanu**

Ogres novada pašvaldībā (turpmāk – Pašvaldība) 2023. gada 25. jūlijā saņemts daudzdzīvokļu dzīvojamās mājas Grīvas prospektā 9, Ogrē, Ogres nov. (turpmāk – Dzīvojamā māja 1), dzīvokļu īpašnieku pilnvarotās personas Ineses Lapiņas (turpmāk – Pilnvarotā pārstāve) 2023. gada 5. jūlija iesniegums (reģistrēts Pašvaldībā ar Nr. 2-4.2/1808) par Dzīvojamās mājas 1 dzīvokļu īpašnieku pieņemto lēmumu atsavināšanas tiesības procesa uzsākšanai Piespiedu dalītā īpašuma privatizētajās daudzdzīvokļu mājās izbeigšanas likuma noteiktajā kārtībā, kurā dzīvokļu īpašnieki izteikuši lūgumu noteikt funkcionāli nepieciešamo zemesgabalu Dzīvojamai mājai 1 (turpmāk – Iesniegums 1). Iesniegumam 1 pievienots Dzīvojamās mājas 1 dzīvokļu īpašnieku aptaujas (no 2023. gada 19. jūnija līdz 2023. gada 3. jūlijam) protokols Nr. 2023/2 ar balsojuma rezultātiem par zemesgabala, uz kura atrodas Dzīvojamā māja 1, iegūšanu īpašumā Piespiedu dalītā īpašuma privatizētajās daudzdzīvokļu mājās izbeigšanas likuma noteiktajā kārtībā.

Piespiedu dalītā īpašuma privatizētajās daudzdzīvokļu mājās izbeigšanas likuma (turpmāk – Dalītā īpašuma izbeigšanas likums) 5. panta ceturtajā daļā noteikts, ka lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu (turpmāk – FNZG).

Ogres novada administratīvajā teritorijā FNZG pārskatīšanu vai/un noteikšanu veic Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisija (turpmāk – Komisija) atbilstoši Pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu” (turpmāk – Saistošie noteikumi).

Saskaņā ar likuma “Par valsts un pašvaldību dzīvojamo māju privatizāciju” 28. panta ceturto daļu privatizējamai dzīvojamai mājai FNZG nosaka dzīvojamās mājas privatizācijas sagatavošanas procesā Ministru kabineta noteiktajā kārtībā. Kārtību, kādā dzīvojamās mājas privatizācijas sagatavošanas procesā nosaka privatizējamai dzīvojamai mājai FNZG, nosaka Ministru kabineta 2015. gada 8. septembra noteikumi Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK noteikumi Nr. 522).

Komisija konstatēja, ka:

Ēku (būvju) nekustamais īpašums, kadastra numurs 7401 501 0039, sastāv no Dzīvojamās mājas 1, kadastra apzīmējums 7401 001 0471 003, adrese: Grīvas prospekts 9, Ogre, Ogres nov., īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 1261. Dzīvojamā māja 1 ir pilnībā sadalīta 22 dzīvokļu īpašumos.

Nekustamā īpašuma valsts kadastra informācijas sistēmā (turpmāk – Kadastrs) reģistrētie Dzīvojamās mājas 1 raksturojošie dati: kopējā platība 1705,80 m2, būves galvenais lietošanas veids – “Triju vai vairāku dzīvokļu mājas” (kods 1122), virszemes stāvu skaits – 5 (pieci).

FNZG robežas Dzīvojamai mājai 1 apstiprinātas ar Ogres pilsētas domes Zemes komisijas 1998. gada 10. decembra lēmumu Nr. 1253 “Par zemes gabala robežu plāna un platības apstiprināšanu” 1675 m2 platībā atbilstoši Valsts zemes dienesta Ogres rajona nodaļas mērniecības biroja mērnieka V. Bites izgatavotajam plānam.

Dzīvojamā māja 1 atrodas uz fiziskām personām piederošās zemes vienības ar kadastra apzīmējumu 7401 001 0471, ar platību 5662 m2 (adrese: Grīvas prospekts 1, Ogre, Ogres nov.) (turpmāk – Zemes vienība), par kuru īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 2067. Vienlaikus uz Zemes vienības atrodas trīs daudzdzīvokļu dzīvojamās mājas: Dzīvojamā māja 1, daudzdzīvokļu dzīvojamā māja ar adresi Grīvas prospekts 1, Ogre, Ogres nov. (turpmāk – Dzīvojamā māja 2) un daudzdzīvokļu dzīvojamā māja ar adresi Grīvas prospekts 15, Ogre, Ogres nov. (turpmāk – Dzīvojamā māja 3).

Pēc Komisijas lūguma informāciju par mājām piesaistītajām un apsaimniekošanā nodotajām platībām sniedza Dzīvojamās mājas 1 un Dzīvojamās mājas 2 Pilnvarotā pārstāve.

No Valsts zemes dienesta tika pieprasīti Ogres pilsētas Zemes komisijas 1998. gada 10. decembra lēmumi Nr. 153, Nr. 154 un Nr. 156 par daudzdzīvokļu dzīvojamo māju, kas atrodas uz Zemes vienības, piesaistītajām platībām.

2023. gada 4. decembrī Pašvaldības oficiālajā tīmekļvietnē ievietots Komisijas paziņojums “Paziņojums par Grīvas prospektā 9, Ogrē dalītā īpašuma atsavināšanas tiesības izmantošanas procesu”.

Izvērtējot saņemtos dokumentus un faktisko situāciju, Komisija konstatē, ka:

Dzīvojamā māja 2 ar kadastra apzīmējumu 7401 001 0471 001 iekļauta ēku (būvju) nekustamā īpašuma ar kadastra numuru 7401 501 0038 sastāvā, īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 1260. Dzīvojamā māja 2 ir pilnībā sadalīta 31 dzīvokļu īpašumā.

Kadastrā reģistrētie Dzīvojamās mājas 2 raksturojošie dati: kopējā platība 1478,90 m2, būves galvenais lietošanas veids – “Triju vai vairāku dzīvokļu mājas” (kods 1122), virszemes stāvu skaits – 4 (četri).

FNZG robežas Dzīvojamai mājai 2 apstiprinātas ar Ogres pilsētas domes Zemes komisijas 1998. gada 10. decembra lēmumu Nr. 1254 “Par zemes gabala robežu plāna un platības apstiprināšanu” 2201 m2 platībā atbilstoši Valsts zemes dienesta Ogres rajona nodaļas mērniecības biroja mērnieka V. Bites izgatavotajam plānam.

Dzīvojamā māja 3 ar kadastra apzīmējumu 7401 001 0471 002 iekļauta nekustamā (būvju) īpašuma kadastra numuru 7401 501 0040 sastāvā, īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 1258. Dzīvojamā māja 3 sadalīta 24 dzīvokļu īpašumos.

Kadastrā reģistrētie Dzīvojamās mājas 3 raksturojošie dati: kopējā platība 1147,60 m2, būves galvenais lietošanas veids – “Triju vai vairāku dzīvokļu mājas” (kods 1122), virszemes stāvu skaits – 3 (trīs).

FNZG robežas Dzīvojamai mājai 3 apstiprinātas ar Ogres pilsētas domes Zemes komisijas 1998. gada 10. decembra lēmumu Nr. 1256 “Par zemes gabala robežu plāna un platības apstiprināšanu” 1786 m2 platībā atbilstoši Valsts zemes dienesta Ogres rajona nodaļas mērniecības biroja mērnieka V. Bites izgatavotajam plānam.

Zemes vienībai Kadastrā ir reģistrēts nekustamā īpašuma lietošanas mērķis “Trīs, četru un piecu stāvu daudzdzīvokļu māju apbūve” (NĪLM kods 0702).

Dzīvojamās mājas 1 konstrukciju daļas (nobrauktuves pazemes garāžā atbalsta sienas, kas nav reģistrētas Kadastrā) atrodas uz zemes vienības ar kadastra apzīmējumu 7401 001 0461.

Dzīvojamai mājai 1 FNZG platībā nav iekļauta piebrauktuve stāvlaukumam un mājas pazemes stāvvietai.

Dalītā īpašuma izbeigšanas likuma 5. panta sestajā daļā noteikts, ja pašvaldība konstatē, ka daudzdzīvokļu dzīvojamai mājai FNZG nepieciešams pārskatīt, pārskatīšanu veic likumā “Par valsts un pašvaldību dzīvojamo māju privatizāciju” noteiktajā kārtībā. Atsavināšanas tiesības izmantošanas procesu turpina pēc tam, kad pieņemts lēmums par FNZG pārskatīšanu.

Saistošo noteikumu 1.3. apakšpunktā noteikts, ka Ogres novada administratīvajā teritorijā tiek pārskatīta dzīvojamai mājai FNZG platība un robežas, ņemot vērā arī situāciju attiecīgajā kvartālā.

Komisija 2024. gada 7. martā pieņēma lēmumu Nr. K.5-9.3/2 “Par daudzdzīvokļu dzīvojamām mājām Grīvas prospektā 1, Grīvas prospektā 9 un Grīvas prospektā 15, Ogrē, Ogres nov., funkcionāli nepieciešamo zemesgabalu pārskatīšanas uzsākšanu zemes vienībā ar kadastra apzīmējumu 7401 001 0471” (turpmāk – Lēmums par FNZG pārskatīšanu). Lēmumam par FNZG pārskatīšanu pievienots grafiskais materiāls, kur vizuāli attēlots FNZG iespējamo izmaiņu projekts, kas skar FNZG Dzīvojamai mājai 3 un Dzīvojamai mājai 1.

Robežu pārskatīšanas projektā tika piedāvāts risinājums mainīt FNZG robežu Dzīvojamai mājai 1 un Dzīvojamai mājai 3, nosakot to pa piebraucamā ceļa vidu.

Pašvaldības oficiālajā tīmekļvietnē 2024. gada 15. martā publicēta informācija “Par daudzdzīvokļu dzīvojamām mājām Grīvas prospektā 1, Grīvas prospektā 9 un Grīvas prospektā 15, Ogrē, Ogres nov., funkcionāli nepieciešamo zemesgabalu pārskatīšanas uzsākšanu zemes vienībā ar kadastra apzīmējumu 7401 001 0471”.

Pašvaldībā 2024. gada 4. martā reģistrēts Dzīvojamās mājas 2 pilnvarotās personas Ineses Lapiņas 2024. gada 2. marta iesniegums “Par dzīvojamās mājas Grīvas prospekts 1 dzīvokļu īpašnieku pieņemto lēmumu - uzsākt atsavināšanas tiesības izmantošanas procesu likumā noteiktajā kārtībā” (reģistrēts Pašvaldībā ar Nr. 2-4.2/728) (turpmāk – Iesniegums 2), kam pievienota Dzīvojamās mājas 2 dzīvokļu īpašnieku aptaujas Nr.2024/1 (no 2024. gada 31. janvāra līdz 2024. gada 15. februārim) protokols Nr. 2024/1 ar balsojuma rezultātiem.

Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” (turpmāk – SN16/2012) 7. pielikuma “Ogres novada teritorijas atļautās un plānotās izmantošanas kartes” (turpmāk – Grafiskā daļa) funkcionālā zonējuma kartē noteikto Zemes vienībai ir noteikta funkcionālā zona “Daudzdzīvokļu namu apbūves teritorija (DzD)”. DzD teritorijās minimālā jaunveidojamā zemesgabala platība tiek noteikta pēc funkcionālās nepieciešamības, nodrošinot apbūves intensitātes (pilsētā atļautais maksimums 100%. Ar detālplānojumu pamatojot lielāku stāvu skaitu, apbūves intensitāti pieļaujams palielināt līdz 120%) un brīvās zaļās teritorijas (atļautais minimums 40%. Rekonstruējot esošo apbūvi, pieļaujams samazināt līdz 25%) rādītāju ievērošanu.

Saskaņā ar MK noteikumu Nr. 522 3. punktā noteikto FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi.

Pašvaldībā 2024. gada 11. aprīlī saņemts iesniegums (reģistrēts Pašvaldībā ar Nr. 2-4.2/1114) no Dzīvojamās mājas 3 pilnvarotās personas ar lūgumu piebraucamā ceļa izvietojumu atstāt agrāk noteiktajās FNZG robežās, pamatojot ar to, ka šo ceļu izmanto arī citas daudzdzīvokļu mājas, kurām nav citas piekļuves, kā arī, nosakot robežu pa brauktuves vidu, nākotnē var radīt strīdus apsaimniekošanā un uzturēšanā, un būvniecības projektu realizēšanai, kā arī pasliktināt piekļuves nodrošinājumu pārējo māju iedzīvotājiem kvartāla robežās.

2024. gada 7. maijā saņemts Dzīvojamās mājas 1 Pilnvarotās pārstāves iesniegums (reģistrēts Pašvaldībā ar Nr. 2-4.2/1328), norādot uz Lēmumā par FNZG pārskatīšanu pieļauto kļūdu dzīvokļu īpašumu skaitā Dzīvojamajā mājā 1.

Komisija 2024. gada 21. maijā pieņēma lēmumu Nr. K. 5-9.3/3 “Par pārrakstīšanās kļūdas labojumu Ogres novada pašvaldības Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisijas 2024. gada 7. marta lēmumā Nr. K.5-9.3/2 “Par daudzdzīvokļu dzīvojamām mājām Grīvas prospektā 1, Grīvas prospektā 9 un Grīvas prospektā 15, Ogrē, Ogres nov., funkcionāli nepieciešamo zemesgabalu pārskatīšanas uzsākšanu zemes vienībā ar kadastra apzīmējumu 7401 001 0471””.

MK noteikumu Nr. 522 19. punktā noteikts, ka FNZG projekts ir digitālā veidā vektordatu formātā Latvijas ģeodēzisko koordinātu sistēmā vai, ja nav pieejami vektordati, konkrētā mērogā uz kartogrāfiskās pamatnes, kas attēlo virszemes topogrāfisko situāciju, sastādīts grafiskais materiāls (turpmāk – Projekts). Projektā norāda FNZG robežu grafisko attēlojumu, FNZG platību, tās zemes vienības kadastra apzīmējumu un robežas grafisko attēlojumu, uz kuras atrodas FNZG vai tā daļa, platību, kādu FNZG vai tā daļa aizņem konkrētajā zemes vienībā, un tās atlikušo platību.

Likuma “Par valsts un pašvaldību dzīvojamo māju privatizāciju” 28. panta otrajā daļā noteikts, ka, nosakot privatizējamai dzīvojamai mājai FNZG, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, it sevišķi: esošo apbūvi; apbūves parametrus; pagalmu plānošanas noteikumus; to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.; to, lai pēc privatizējamai dzīvojamai mājai FNZG noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.

MK noteikumu Nr. 522 6. punktā noteikts, ka FNZG var tikt ietverta brīvā zaļā teritorija, kas atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāma par publisko ārtelpu.

MK noteikumu Nr. 522 11. punktā noteikts, ka ar dzīvojamo māju saistītos labiekārtojuma elementus, tai skaitā bērnu rotaļu laukumus, pieaugušo atpūtas vietas, laukumus atkritumu konteineru izvietošanai un iedzīvotājiem nepieciešamās autostāvvietas iekļauj dzīvojamai mājai FNZG, ja atbilstoši normatīvajiem aktiem par vispārīgo teritorijas plānošanu, izmantošanu un apbūvi minētie labiekārtojuma elementi nav uzskatāmi par publisko ārtelpu.

FNZG Dzīvojamai mājai 1, Dzīvojamai mājai 2 un Dzīvojamai mājai 3 (turpmāk visas kopā – Dzīvojamās mājas) robežojas ar Pašvaldības ielu – Grīvas prospekts.

Dzīvojamās mājas atrodas vēsturiskajā daudzdzīvokļu namu mikrorajonā, kurā apbūve veikta atbilstoši tā laika normatīvajiem aktiem kā kompleksa apbūves teritorija ar vienotu inženierapgādes tīklu sistēmu un vienotu iekšējo ceļu tīklu viena kvartāla robežās. Piekļuve ar transportu dzīvojamām ēkām bija paredzēta, galvenokārt, operatīvo dienestu transportlīdzekļiem. Atbilstoši tā laika sociāli ekonomiskajai situācijai netika paredzēta privātā autotransporta stāvlaukumu izbūve iekšpagalmos. Ēku izvietojums kvartāla robežas neļauj veikt publiskās satiksmes infrastruktūras izbūvi atbilstoši šī brīža normatīvo aktu prasībām, veidojot brauktuves ar atbilstošu platumu, veloceliņus un nodrošinot ietves gājējiem.

Iekšpagalmu ceļus izmanto kvartāla robežās esošo māju iedzīvotāji un saskaņā ar SN16/2012 Grafisko daļu tie nav izdalīti kā publiskās lietošanas infrastruktūras objekti.

SN16/2012 220.13. apakšpunkta D. punktā noteikts, ka aizliegts nožogot zemes vienības vai to daļas daudzdzīvokļu namu kvartālos, izņemot bērnu rotaļu laukumus, atkritumu novietņu vai auto novietņu teritorijas. Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – MK Noteikumi Nr. 240) 127. punktā noteikts, ka, plānojot, apbūvējot vai labiekārtojot daudzdzīvokļu māju pagalmus, nepieciešams nodrošināt brīvu operatīvo dienestu transporta piekļuvi, kā arī netraucētu inženierapgādes tīklu un objektu apkalpi, savukārt 128. punktā noteikts, ka pašvaldība var noteikt papildu prasības pagalmu izmantošanai.

Zemgales rajona tiesas Ogres pilsētas zemesgrāmatas nodalījuma Nr. 2067 III. daļas 1. iedaļā veikti ieraksti (atzīmes): “7.1. piebraucamie ceļi ēkām un būvēm - ceļa servitūts”, “14.1. - piebraucamie ceļi ēkām - ceļa servitūts”.

Daļu no zemes vienības ar kadastra apzīmējumu 7401 001 0461, uz kuras atrodas Dzīvojamās mājas 1 ar būvi saistītās konstrukcijas, nevar iekļaut FNZG platībā, jo par šo zemes vienību saskaņā ar ierakstiem Zemgales rajona tiesas Ogres pilsētas zemesgrāmatas nodalījumā Nr.1320 īpašuma tiesības nostiprinātas daudzdzīvokļu dzīvojamās mājas Rīgas ielā 6, Ogrē, Ogres novadā dzīvokļu īpašniekiem. Saskaņā ar Dalītā īpašuma izbeigšanas likuma 1. panta sesto daļu par zemesgabalu šā likuma izpratnē nav atzīstama tāda zeme, kura iegūta pēc dzīvojamās mājas nodošanas privatizācijā un īpašuma tiesības zemesgrāmatā uz šo zemi ir nostiprinātas attiecīgās dzīvojamās mājas dzīvokļu īpašniekiem, un dzīvokļu īpašnieku kopīpašuma domājamo daļu apmērs šādai zemei sakrīt ar attiecīgā dzīvokļa īpašuma sastāvā ietilpstošās zemes domājamo daļu.

Veicot apbūves parametru aprēķinu, tiek konstatēts: Dzīvojamās mājas 1 FNZG 1675 m2 platībā apbūves intensitāte – 102%, kas pārsniedz atļauto maksimālo par 2%, brīvās zaļās teritorijas rādītājs – 65%. Dzīvojamai mājai 2 FNZG 2201 m2 platībā apbūves intensitāte – 67%, brīvās zaļās teritorijas rādītājs – 65%. Dzīvojamai mājai 3 FNZG 1786 m2 platībā apbūves intensitāte 64% brīvās zaļās teritorijas rādītājs – 65%.

Komisija secina, ka, mainot FNZG robežas un nosakot robežas nosacījumu pa piebraucamā ceļa (plānotā servitūta) vidu, netiks gūts nozīmīgs labums sabiedrībai, un uzskata par samērīgu atstāt spēkā FNZG robežas Dzīvojamām mājām, kas apstiprinātas ar Ogres pilsētas domes Zemes komisijas 1998. gada 10. decembra lēmumiem Nr. 1254, Nr.1253 un Nr.1256 “Par zemes gabala robežu plāna un platības apstiprināšanu”.

Komisija 2024. gada 6. septembrī pieņēma lēmumu K.5-9.3/6 “Par daudzdzīvokļu dzīvojamai mājai Grīvas prospektā 9, Ogrē, Ogres nov., funkcionāli nepieciešamo zemesgabalu” un 2024. gada 9. septembrī Komisija pieņēma lēmumu K.5-9.3/7 “Par daudzdzīvokļu dzīvojamai mājai Grīvas prospektā 1, Ogrē, Ogres nov., funkcionāli nepieciešamo zemesgabalu”.

2024. gada 17. septembrī no Dzīvojamās mājas 1 Pilnvarotās pārstāves tika saņemts iesniegums (reģistrēts Pašvaldībā ar Nr. [2-4.2/2544](https://namejs.ogresnovads.lv/Portal/Documents/Update/1301092)) “Par Ogres novada Pašvaldības daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisijas lēmumu Nr. K.5-9.3/6”, kur norādīts, ka piebraucamā ceļa 1/2 daļa jāpiešķir Dzīvojamās mājas 1 iedzīvotāju īpašuma piekļuves nodrošinājumam vai jāpārņem Pašvaldības īpašumā.

Komisija nosūtīja vēstules Dzīvojamo māju pilnvarotajām personām ar lūgumu iesniegt Dzīvojamo māju dzīvokļu īpašnieku kopības balsojumu par FNZG robežas izmaiņu pa piebraucamā ceļa vidu starp Dzīvojamo māju 1 un Dzīvojamo māju 3.

2024. gada 2. decembrī Pašvaldībā saņemti iesniegumi (reģistrēti Pašvaldībā ar Nr. 2-4.2/3239 un Nr. [2-4.2/3234](https://namejs.ogresnovads.lv/Portal/Documents/Update/1326463)) ar Dzīvojamās mājas 1 dzīvokļu īpašnieku kopības balsojumu (aptauju).

2024. gada 3. decembrī Pašvaldībā saņemts Dzīvojamās mājas 3 dzīvokļu īpašnieku kopības balsojums (aptauja) (reģistrēts Pašvaldībā ar Nr. 2-4.2/3245).

 Izskatot saņemtos dokumentus ar aptauju rezultātiem, Komisija nolemj atstāt negrozītu 2024. gada 6. septembrī pieņemto lēmumu K.5-9.3/6 “Par daudzdzīvokļu dzīvojamai mājai Grīvas prospektā 9, Ogrē, Ogres nov., funkcionāli nepieciešamo zemesgabalu” (turpmāk – Lēmums), jo atbilstoši ierakstiem Zemgales rajona tiesas Ogres pilsētas zemesgrāmatas nodalījuma Nr. 2067 III. daļas 1. iedaļā (atzīmes: 7.1. piebraucamie ceļi ēkām un būvēm- ceļa servitūts un 14.1. - piebraucamie ceļi ēkām - ceļa servitūts) piebraucamie ceļi ir paredzēti piekļuves nodrošināšanai arī citām ēkām un būvēm, un virzīt Lēmumu apstiprināšanai Ogres novada pašvaldības domē.

Pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto daļu, likuma “Par valsts un pašvaldību dzīvojamo māju privatizāciju” 28. pantu, Ministru kabineta 2015. gada 8. septembra noteikumu Nr.  522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 2., 3., 4., 5., 6., 7., 9., 10., 12., 14., 16., 18., 19., 21. punktu, Ogres novada pašvaldības 2023. gada 30. marta saistošo noteikumu Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu” 14.1. apakšpunktu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** daudzdzīvokļu dzīvojamai mājai, kadastra apzīmējums 7401 001 0471 003, adrese: Grīvas prospekts 9, Ogre, Ogres nov., funkcionāli nepieciešamo zemesgabalu 1675 m2 platībā saskaņā ar pielikumu Nr.1.
2. **Apstiprināt** daudzdzīvokļu dzīvojamai mājai, kadastra apzīmējums 7401 001 0471 001, adrese: Grīvas prospekts 1, Ogre, Ogres nov., funkcionāli nepieciešamo zemesgabalu 2201 m2 platībā saskaņā ar pielikumu Nr.2
3. **Uzdot** Ogres novada pašvaldības Centrālās administrācijas Komunikācijas nodaļai lēmumu un lēmuma grafisko pielikumu (pdf formātā) publicēt Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv).
4. **Uzdot** Ogres novada pašvaldības Centrālās administrācijas Kancelejai lēmumu un lēmuma grafisko pielikumu (pdf formātā) nosūtīt zemes īpašniekiem.
5. **Uzdot** Ogres novada pašvaldības Centrālās administrācijas Kancelejai lēmumu un lēmuma grafisko pielikumu (pdf formātā) nosūtīt daudzdzīvokļu dzīvojamās mājas Grīvas prospektā 1, Ogrē, Ogres novadā dzīvokļu īpašniekiem.
6. **Uzdot** Ogres novada pašvaldības Centrālās administrācijas Kancelejai lēmumu un lēmuma grafisko pielikumu (pdf formātā) nosūtīt daudzdzīvokļu dzīvojamās mājas Grīvas prospektā 9, Ogrē, Ogres novadā dzīvokļu īpašniekiem.
7. **Kontroli** par lēmuma izpildi **uzdo**t Ogres novada pašvaldības izpilddirektoram.

*Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas, pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona - pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona - pēc juridiskās adreses].*

(Sēdes vadītāja,

domes priekšsēdētāja E. Helmaņaparaksts)